“Xamas” Isroilni yo‘q qilish chaqiriqlaridan voz kechadi

Falastinning “Xamas” harakati 1-may kuni hujjat e’lon qilib, unda o‘z siyosatini o‘zgartirishini ma’lum qilishi kutilmoqda. Bu haqda, Reuters’ga asoslanib, “Kommersant.ru” xabar bermoqda.

Jumladan, aytilishicha, “Xamas” Isroilni yo‘q qilish chaqiriqlaridan hamda “Musulmon birodarlar” harakati bilan hamkorlikdan voz kechadi.
Taxmin qilinishicha, harakat shu yo‘l bilan Fors ko‘rfazi arab davlatlari, Misr va G‘arb bilan munosabatlarini yaxshilamoqchi.
Shu bilan birga, ta’kidlanishicha, hujjatda Isroil baribir tan olinmaydi hamda harakatning asosiy yo‘nalishlaridan biri sifatida unga qarshi qurolli kurash bo‘lib qolaveradi.